Turcia și Bulgaria, pe lista țărilor din zona verde. Grecia rămâne în zona galbenă.
21 de ţări figurează pe lista roşie, față de 23, câte erau săptămâna trecută. Pe lista galbenă sunt 26 de țări, în scădere de la 28. Marea Britanie rămâne pe lista roșie, acolo unde a fost inclusă acum o săptămână. Grecia e pe lista galbenă, iar Turcia și Bulgaria pe lista verde. Tot verzi sunt și țări precum Italia sau Spania.
Înainte să îți faci planuri de vacanță, uită-te pe lista țărilor cu risc de contaminare. În funcție de asta, știi dacă trebuie să stau sau nu în izolare la întoarcere. Acum, toate țările din Europa sunt în zona galbenă sau verde, cu excepția Marii Britanii, inclusă pentru a doua săptămână pe lista roșie.Franța, o țară cu o comunitate mare de români, a trecut de pe lista roșie pe cea galbenă. Asta înseamnă că cei ce vin din Franța în România sunt scutiți de carantină dacă prezintă un test PCR negativ. Fără test, îi așteaptă cel puțin 10 zile de izolare la domiciliu, și asta dacă fac un test în a opta zi, al cărui rezultat să fie, desigur, negativ.Italia și Spania sunt pe lista verde, la fel și Turcia sau BulgariaCei vaccinați călătoresc cu atât mai ușor. Multe țări, inclusiv Spania sau Turcia, nu mai cer nici test negativ la intrarea în țară celor care au finalizat schema de vaccinare.Cât despre Grecia, ea continuă să fie pe lista galbenăAccesul în Grecia le este permis celor care au finalizat schema de vaccinare, celor care prezintă un test PCR negativ sau persoanelor care au trecut prin boală. La întoarcerea în ţară, ai nevoie de un test PCR, asta ca să nu stai în carantină.